**Vastavalt nimekirjale 24.10.2024 nr 6-1/29-10**

**Laadi külas Jõeperve kinnistu detailplaneeringu eskiislahenduse avalik väljapanek**

Häädemeeste Vallavolikogu algatas 24. november 2022 otsusega nr 53 Laadi külas Jõeperve kinnistu (katastritunnus 21401:001:0098, registriosa 13049050) detailplaneeringu. Detailplaneeringu eesmärk on jagada kinnistu kaheks ning anda ehitusõigus uuele krundile ühepereelamu ja abihoonete ehitamiseks. Samuti soovitakse maa sihtotstarve muuta 100% elamumaaks. Vee- ja kanalisatsiooni lahendus soovitakse lahendada lokaalselt. Planeeringuala suurus on 14746 m². Kehtiva Tahkuranna valla üldplaneeringu järgi asub Jõeperve kinnistu osaliselt rohevõrgustiku alal, kus minimaalne krundi suurus on 3 ha. Enamus planeeringualast jääb väikeelamureservmaale, kus minimaalne krundi suurus on 2200 m². Uute kruntide suurused jäävad alla lubatud piiri – ca 9446 m² ja ca 5300 m². Eelöeldust tulenevalt teeb detailplaneering ettepaneku muuta alal kehtivat üldplaneeringut minimaalse krundisuuruse osas. Planeeritav uus hoonestusala ja tehnovõrgud tuleb planeerida väljapoole Reiu jõe ehituskeeluvööndit.

Häädemeeste Vallavalitsus korraldab Laadi külas Jõeperve kinnistu detailplaneeringu eskiislahenduse avaliku väljapaneku ajavahemikul 11.11.2024-12.12.2024. Detailplaneeringu materjalidega on võimalik tutvuda Häädemeeste valla kodulehele https://haademeestevald.kovtp.ee/planeeringute-teated või Häädemeeste Vallavalitsuse ruumides Pargi tee 1, Uulu küla. Ettepanekud ja vastuväited palume esitada hiljemalt 12.12.2024 kirjalikult haademeeste@haademeeste.ee.

Lugupidamisega

/allkirjastatud digitaalselt/

Külliki Kiiver

vallavanem

Lisad: 1. Häädemeeste Vallavolikogu 24.11.2022 otsus nr 53; 2. Jõeperve detailplaneeringu eskiis.

Marie Reinson

planeerimis- ja maanõunik

marie.reinson@haademeeste.ee

telefon 5788 0015